4. ΑΝΑΓΚ. ΝΟΜΟΣ υπ’ αριθ. 1406 της 9/13 Φεβρ. 1950 Περί κυρώσεως αποφάσεων Επιτροπών Διαιτησίας επί συλλογικών διαφορών εργασίας. Άρθρον μόνον.–Δια κοινών αποφάσεων του Προέδρου της Κυβερνήσεως και του Υπουργού της Εργασίας, εκδιδομένων εντός διμήνου από της ισχύος του παρόντος και δημοσιευομένων δια της Εφημερίδος της Κυβερνήσεως, δύνανται να κυρούνται αι μέχρι της δημοσιεύσεως του παρόντος εκδοθείσαι αποφάσεις των κατά τον Α.Ν. της 16/20 Νοεμ. 1935 Επιτροπών Διαιτησίας επί συλλογικών διαφορών εργασίας και κηρυχθείσαι εκτελεσταί υπό του Υπουργείου Εργασίας κατά τας διατάξεις του αυτού ως άνω Α.Νόμου. Ο παρών Νόμος ισχύει από της δημοσιεύσεως αυτού εν τη Εφημερίδι της Κυβερνήσεως, θέλει δε υποβληθή εις την μέλλουσαν Βουλήν προς κύρωσιν, άμα τη ενάρξει των εργασιών αυτής. 